ตอนนี้เป็นแผลที่หนังหุ้มปลาย มีน้ำใสๆออกมาด้วย แสบๆ (แผลวงกว้างพอสมควร) ควรทำยังไง รักษายังไง เรารักษาเองได้ไหม อย่างเช่น ล้างน้ำสะอาด ละก็ทา เบตาดีน
สวัสดีค่ะ แผลที่หนังหุ้มปลายอวัยวะเพศชาย อาจเป็น1. แผลถลอกจากการบาดเจ็บ เช่น การถูกของมีคมครูดบาด เป็นต้น การดูแลรักษาก็จะเหมือนกับแผลทั่วไป คือล้างแผลด้วยสบู่ให้สะอาด ใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดบาดแผลต่อด้วยน้ำเกลือทุกวันค่ะ2. เริมที่อวัยวะเพศ เกิดจากการติดเชื้อไวรัส Herpes simplex virus ซึ่งติดต่อจากการมีเพศสัมพันธ์ โดยเริ่มแรกจะมีลักษณะเป็นตุ่มน้ำใส อาจมี 1 ตุ่มหรือหลายตุ่ม มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึมได้ บางรายอาจมีไข้ ปวดหัว ปวดเมื่อยตัว อ่อนเพลียร่วมด้วย แผลจากโรคเริมนี้ จะหายได้เอง โดยหากเป็นครั้งแรกอาการจะเป็นอยู่นาน 2-4 สัปดาห์3. ซิฟิลิส เกิดจากการติดเชื้อแบคทีเรีย ซึ่งติดต่อจากการมีเพศสัมพันธ์ เริ่มแรกจะเป็นตุ่มนูนๆ ต่อมาตุ่มจะกลายเป็นแผล และจะเริ่มขยายออกมีขนาดใหญ่ขึ้น กลายเป็นแผลกว้าง ขอบแผลเรียบยกนูนและแข็ง พื้นแผลมีสีแดงและดูสะอาด แผลจะไม่เจ็บ ไม่คัน4. แผลริมอ่อน หรือซิฟิลิสเทียม เกิดจากการติดเชื้อแบคทีเรีย ซึ่งติดต่อจากการมีเพศสัมพันธ์เช่นกัน อาการคืออาจเริ่มจากตุ่มแล้วกลายเป็นแผลลักษณะของแผลจะดูแฉะไม่สะอาด มีเนื้อเยื่อเละ ๆ ที่ก้นแผล ส่วนที่ขอบแผลจะนูน ไม่แข็ง และไม่เรียบ และรู้สึกเจ็บ ต่อมาต่อมน้ำเหลืองที่ขาหนีบจะบวมโต และเจ็บหากเคยมีเพศสัมพันธ์ แนะนำควรไปพบแพทย์เพื่อตรวจดูลักษณะของแผลว่าน่าจะเป็นโรคใด จะได้ให้การรักษาที่ตรงกับโรคค่ะ ในเบื้องต้น ก็ควรงดการมีเพศสัมพันธ์ไปก่อนด้วยค่ะ แต่หากไม่เคยมีเพศสัมพันธ์ และมีประวัติการของการบาดเจ็บที่ทำให้เกิดดป็นแผล ก็อาจดูแลแผลไปเองก่อนได้ค่ะ แต่หากแผลไม่ดีขึ้น มีการอักเสบ บวมแดง ก็อควรไปพบแพทย์ค่ะ